Tuntematon uhka (vuoden 1995 elokuva)

Tuntematon uhka () on katastrofielokuva, joka ilmestyi vuonna 1995. Pääosissa on Dustin Hoffman sekä Cuba Gooding Jr.. Ohjauksesta vastaa Wolfgang Petersen.

Juoni 
Zairessa löytyy eräästä kylästä tauti, joka on tarttunut kaikkiin kyläläisiin. Tapausta tutkiva armeijan lääkäri Sam Daniels (Hoffman) USAMRIID (United States Army Medical Research Institute of Infectious Diseases), löytää tappavimman viruksen, mitä ihmiskunnan historiassa on nähty, Motaban.

Virus on ebolan tapaan verenvuototauti ja tässä tapauksessa yllättävän muuntautumiskykyinen sekä pystyy siirtymään myös muihin kädellisiin. Läheltä tartuntapaikkaa viidakosta laittomasti pyydystetyn pienen makakin mukana tauti pääsee leviämään Yhdysvaltoihin. Kyseinen apina on kantaja.

Virus muuntautuu Cedar Creekissä ilmassa leviäväksi ja tappaa muutamassa vuorokaudessa eikä julkista parannuskeinoa tunneta. Sam Daniels alkaa etsiä ryhmineen viruksen aiheuttajaa ja parannuskeinoa ennen kuin koko maa joutuu sairauden ja sekasorron kouriin. Myös Danielsin CDC:n tutkijana ja lääkärinä toimiva ex-vaimo Roberta Keough (Rene Russo) törmää tähän ennestään tuntemattomaan tautiin, joka oli surmannut muutaman hänen potilaansa. Taudin levitessä, joudutaan yhdysvaltalainen Cedar Creekin pikkukaupunki eristämään ettei tauti leviäisi.

Korruptoitunut kenraali McClintock määrää kaupungin räjäytettäväksi, ilman presidentin tai senaatin lupaa. Tutkiessaan tautia ja mahdollisia ehkäisykeinoja, Daniels saa prikaatinkenraali William "Billy" Fordilta (Morgan Freeman) vihjeen vasta-aineesta. Myöhemmin tutkijaryhmän jäsenten saadessa tartunnan, selviää Danielsille tautia levittävän viruksen olevan jo 1960-luvulla armeijan tutkijoiden biologiseen sodankäyntiin kehittämä virus. Asetta on pidetty pimennossa sen löytämisestä lähtien.
Elokuvan alussa näytetään, kuinka McClintock ja Ford operoivat Zairessa amerikkalaisten tukikohtana olleen kylän räjäytettäväksi, minkä lähellä virtaavasta Motaba-joesta virus alun perin tarttui kädellisiin ja jolloin siitä sai loistavan biologisen aseen.

Aiheesta muualla 
 
 

Vuoden 1995 yhdysvaltalaiset elokuvat
Yhdysvaltalaiset jännityselokuvat
Yhdysvaltalaiset katastrofielokuvat
Wolfgang Petersenin ohjaamat elokuvat
Yhdysvaltalaiset tieteiselokuvat